JERUUSALEMMA UUDISED
Eetris on Jeruusalemma Uudiste erisaade. Tere õhtust!
Kolmes varasemas saates
vaatlesime juudi ajaloo vältel ehitatud kolme templit
ja nende eelkäijat kogudusetelki.
Enne kui asume kahe tulevase, veel ehitamata templi juurde,
mille kohta leidub siiski üllatavalt rohkelt materjali,
peatume hetkeks ühel olulisel tähtpäeval.
Juudid on pidanud seda päeva läbi kogu oma nüüdisajaloo
suureks murepäevaks, ja seda põhjusega.
See on Tisha b'Av ehk aavikuu 9. päev.
Sellest on saanud mitmete juudi ajaloo tragöödiate tähtpäev
ja see langeb tavaliselt augustisse,
kuid liigub alates juuli keskelt kuni mõne nädala võrra edasi.
Tol aavikuu päeval, 3174. a juudi kalendri järgi,
või meie kalendri järgi 586. a eKr hävitasid baabülonlased
Saalomoni ajal ehitatud Jeruusalemma templi.
Kuus ja pool sajandit hiljem toimus sama.
Seekord oli järg roomlaste käes
ja sihtmärgiks Heroodese ehitatud Jeruusalemma tempel.
Juudi kalendri järgi oli aastaks 3830.
Päevaks siiski aavikuu üheksas päev
ja meie ajaarvamise järgi oli aastaks 70 AD.
Diasporaa sajanditesse mahub samuti tragöödiaid,
mida võib põhjendatult aavikuu 9. päevale ajastada.
Inglismaal anti välja juutide väljaajamisedikt 18.07.1290
ja seegi oli 9. aavikuu.
Sama päevaga on püütud seostada ja ongi seostatud
mitmeid teisigi juutidega seotud tragöödiaid,
kuid neist neljast tähtsaimast, leinavad juudid seda päeva
peamiselt seoses mõlema templi hävitamisega.
Nüüd tänase teema juurde - tulevased kaks templit.
Esmalt nn kolmas tempel.
Selle, nagu kolme varasemagi asukoht
saab olla üksnes Templimägi Jeruusalemma vanalinnas.
Mitte mingil juhul mõni teine koht.
Seal, ca 14,5 hektari suurusel alal,
on siiski mitmeid islamile kuuluvaid ja neile pühasid kohti.
Olulisimad neist al-Aqsa mošee, mis on ka mošeena kasutuses,
ja Haram es-Šarif ehk Kaljumošee,
mis pole mošee, vaid pühamu.
Selle sees on lame, kivist raiutud platvorm,
mille all asub koobas, araabiakeelse nimega Es Sakhra.
See võis kunagi olla viljasalveks,
sest kunagi kasutati Templimäe platvormi rehepeksuks.
See on siiski suure tõenäosusega koht,
kus Aabraham tahtis ohverdada oma poega Iisakit
ja mille kuningas Taavet ostis jebuuslaselt Araunalt 50 hõbeseekliga.
Sinna ehitas ta Issandale ohvrialtari.
Islam on asjad pea peale pööranud ja väidab,
et Aabraham olevat olnud ohverdamas esmasündinut Iismaeli.
Samal kohal on tõenäoliselt asunud
kõigi kolme templi pühamast püham paik.
Suur küsimus on, kuidas saaks sinna veel kunagi templi ehitada.
Sest juudi seadusandlus
keelab sekkuda teiste uskude poolt pühaks peetud kohtadesse.
Tulevase templi asukohti on esitletud üsna avalikult.
Stsenaariumid, kus tulevane tempel võiks Kaljumošee suhtes asuda,
rõõmustavad juute, kuid vihastavad islamiste.
Mõlemale rühmale on religioon äärmiselt püha asi.
Kolmanda templi jaoks on juba valmistatud kõik riistad,
mida vajatakse ohvritalituste taaskäivitamiseks.
Kõik 62 erinevat templiteenistusse kuuluvat eset
on tehtud täpselt Moosese antud ja rabide kirjapandud juhiste järgi.
Samuti on õnnestunud arendada templiteenistusse kuuluv
ja sellele eelneva puhastusrituaali osaks olev košerpuhas punane lehm
ehk sõnnimullikas.
Prohvet Taanieli raamatu 9. peatüki 27. salmi järgi
alustatakse ohverdamist roa- ja tapaohvritega,
milleks on muidugi vaja ohvrialtarit.
Selle valmistamine võtab kõige rohkem nädala,
kuid täna on veel võimatu kujutleda,
et religioossed juudid võiksid selle Templimäele ehitada.
Sõdu on vähemastki puhkenud.
Kuid templi preesterkond on siiski valmis.
Samuti on valitud tulevase, kolmanda templi ülempreester -
rabi nimega Baruch Kahane.
Templiteenistust on juba harjutatud Negevisse püstitatud maketis,
kus pole muidugi ohvreid toodud, sest seda võib teha vaid Templimäel.
Kõik eelmainitu on Iisraelis avalik teave.
Templi ehitamisest räägitakse avalikult tänu ortodoksi rabidele,
kuid samas tekitab see islamistide vägivaldseid vastureaktsioone.
Autoga rammitakse rahvast, pussitamised, rünnakud kibutsitesse,
ja salamõrvad asundustes.
Kõik see on kasvanud plahvatuslikult viimase viie aasta jooksul.
Kõik need ja araablaste katsed
anulleerida Iisraeli tuhandete aastate pikkune ajalugu
kasvõi UNESCO ja ÜRO vahendusel
on paljuski seotud just kolmanda templi ehitamisega
ja selle uuesti kastutuselevõtmisega.
2017. a oli juudi ajaarvamise aspektist äärmiselt oluline,
sest tol 5777. a
esines kuuendat korda kogu nende ajaarvamise ajaloos
kolm seitset, ehk jumaliku täiuslikkuse arv.
Samas peaksid teatud vanade ennustuste järgi
tolle aasta lõppemise järel algama Messia ajad.
Rabide väitel elame praegu Messia aega.
Nende väitel on Messias juba ukse taga ja ootab,
millal juudi rahvas meelt parandab,
kahetseb oma patte, ja alles siis Ta ilmutab ennast.
Kahetsemise ja pattude tunnistamisega
on seotud suur osa templiteenistusest ja ohvritalitusest,
nagu vana lepingu ajal,
ja just selleks ongi vaja nii ohvrialtarit kui templit.
Käsitlemata on veel neljas ja viimane Piiblis ilmutatud templeist -
nn Hesekieli millenniumitempel.
Nagu nimigi ütleb, kerkib see tempel 1000-aastase kuningriigi ajal.
Prohvet Hesekiel kirjeldab seda väga detailselt
oma raamatu peatükkides 40-47.
See on otsene järg eelnevate peatükkide 37 ja 38 kirjeldustele
nüüdse ja tulevase maailma
kogu maailmaajaloo hävitavaimatest sõdadest.
Hesekieli kaasaegne prohvet Taaniel
kirjeldab esmalt tulevast templit ja seal alustatava ohvritalituse vormi,
kuid otsekui viidates, mis ajal see peaks toimuma,
mainib ta, et lõpuni saab olema sõdu oma hävingutega.
Ka Taanieli nägemus viitab samale, millele Hesekielgi - Googi sõjale
ja sellest algavale sõjaretkele,
mis lõppeb alles Messia saabumisega Õlimäele.
Sellest kirjutavad prohvet Sakarja ja Ilmutusraamat,
mainides samas sedagi, et koos Messiaga naasevad ka pühad.
Sakarja mainib 6. peatükis, salmides 12-13 väga messiaanlikku ennustust:
"Vaata, üks mees, nimega Võsu,
võrsub oma pinnast ja ehitab üles Issanda templi."
Neljas tempel on siiski hoopis midagi muud,
kui praegu kolmandaks templiks kavandatav.
Esmalt tuleb sellest tohutu rajatis,
mida ümbritsevad preestreile mõeldud hooned
ja kõrvalehitised.
See on mitu korda suurem kui Heroodese aegne tempel.
Kuid müüridega ümbritsetav laiem templipiirkond
saab olema 32 korda suurem
kui oli kunagi Heroodese aegset teist templit ümbritsenud ala.
Sellest saab ju kunagi kõigi maailma rahvaste palvekoda.
Templipiirkonna iga külg
saab olema 500 mõõduritva ehk vähemalt 1,6 km pikk.
Kui too templiala hakkab paiknema praeguse Jeruusalemma piirides,
tähendab see võimsaid kataklüsme kogu linnale.
Jesaja raamatu 2. peatükis kinnitatakse, et aegade lõpus
seisab Issanda koja mägi kindlana kui mägede tipp
ja tõuseb kõrgemale küngastest ning kõik paganad voolavad ta juurde.
"Sest Siionist lähtub Seadus ja Jeruusalemmast Issanda sõna!"
Tolles templis ohverdatakse samuti, kuid mitte enam pattude kaotamiseks,
vaid seepärast, et ohvritalitused seati kunagi igaveseks määruseks
kõigile Iisraeli hõimudele.
Hea vaataja! Nende nelja osa vältel
oleme osalenud kokkuvõtlikus ülevaates
judaismile tähtsa templi erinevate ajalooliste etappide kohta.
Tempel ja ohverdamine
pole siiski enam meile ja ülejäänud inimkonnale vajalikud.
Jumalale kõlblik ohver
toodi 2000 aasta eest Jeruusalemmas Kolgatal.
Tähtis on siiski jälgida aega, kus elame,
ja üks olulisemaid vaatluobjekte on tulevane kolmas tempel.
Lõpetan ühe messiaanliku rabi sõnadega ca 50 aasta eest:
"Hea sõber, kui näed kunagi,
et Jeruusalemma hakatakse templit ehitama,
aja oma asjad Jumalaga korda. Sest Issanda tulek on väga lähedal."
Head suve lõppu kõigile!
Tavapärased Jeruusalemma Uudised jätkuvad laupäeviti samal kanalil!
Tõlge: Monika Jaaguri
Kui soovite saadet toetada,
võite helistada TV7 Eesti annetustelefonil 900 1777.
Kõne hind on 7 euri.
Võid teha ka ülekande ekraanilolevale või TV7 Eesti pangaarvele.
Lisa makse saaja nimi ja viitenumber.
Jumal õnnistab neid, kes õnnistvad Iisraeli. Aitäh.
Lisainfo: www.tv7.ee